Suamiku Lelaki Pendosa

Suamiku Lelaki Pendosa ialah sebuah siri drama televisyen Malaysia 2022 arahan Eyra Rahman, dibintangi oleh Dato Aaron Aziz, Sophia Albarakbah dan Gambit Saifullah. Siri ini memulakan tayangan di Slot Samarinda, TV3 bermula 9 Februari 2022 menggantikan drama Kau Cipta Kasih.

Sinopsis 
Kisah Dean Ilyas yang tampak sempurna namun cenderung kepada homoseksual iaitu hubungan sesama sejenis. Dean cuba berubah dengan bantuan dan sokongan daripada isterinya Cahaya Malaika.

Cahaya Malaika (Sophia AlBarakbah) dibesarkan dengan penuh kasih sayang oleh Encik Firdaus (Fauzi Nawawi) dan Puan Wahida (Aleza Shadan). Cahaya sangat rapat dengan kakaknya, Anggun Dania (Shima Anuar). Cahaya bertunang dengan lelaki pilihannya, Nik Safri (Kael).

Malangnya pertunangan mereka diputuskan selepas rahsia identiti Cahaya terbongkar. Malahan, Cahaya juga dihina oleh Nik Safri sebagai anak tak sah taraf. Sehubungan itu, hubungan Anggun dengan ibu mereka juga menjadi renggang. Cahaya masih boleh berlapang dada dan berusaha untuk menerima takdirnya. Dia juga memujuk dan memberi semangat kepada ibunya yang sedang bermurung.

Tidak lama kemudian, Cahaya dipertemukan dengan Dean Ilyas (Aaron Aziz) yang bertindak sebagai hero untuk menyelamatkan Cahaya daripada terus disakiti oleh Nik Safri di kedai makan. Dean merupakan lelaki yang berbudi bahasa dan mempunyai aura tersendiri. Mereka berdua bertemu lagi ketika menemani orang tua mereka ke sebuah majlis reunion. Ibu Dean, Datin Junaidah (Maria Farida) terus berkenan dengan anak sahabatnya dan bersungguh-sungguh untuk menjadikan Cahaya sebagai menantu.

Cahaya berterus-terang tentang statusnya kepada Dean kerana tidak mahu pisang berbuah dua kali. Dean sangat ikhlas dan bersedia menerima Cahaya seadanya. Dia juga bersetuju untuk merahsiakan hal ini daripada pengetahuan keluarganya. Lalu, Cahaya bersetuju untuk menerima lamaran Dean.

Majlis perkahwinan Dean dan Cahaya bakal dilangsungkan oleh Datin Junaidah. Ketika kedua-dua keluarga gembira dengan penyatuan Dean dan Cahaya, kawan baik Dean iaitu Izfairin (Gambit Saifullah) tidak bersetuju dengan pilihan Dean.

Selepas kahwin, pelbagai dugaan mula datang menguji. Cahaya yang dipergunakan oleh Datin Junaidah untuk menyelamatkan maruah keluarga dan egonya akhirnya bakal berhadapan dengan sejarah hitam Dean yang disimpan rapi.

Apakah yang bakal berlaku seterusnya? Adakah Cahaya dapat menerima dan memaafkan suaminya?

Pelakon

Pelakon utama 
 Dato' Aaron Aziz sebagai Dean Ilyas
 Sophia Albarakbah sebagai Cahaya Malaika
 Gambit Saifullah sebagai Izfairin

Pelakon pembantu 
 Aleza Shadan sebagai Wahida
 Fauzi Nawawi sebagai Firdaus
 Datin Seri Maria Farida sebagai Datin Junaidah
 Shima Anuar sebagai Anggun Dania
 Ungku Hariz sebagai Rizal
 Edika Yusof sebagai Dato Seri Afnan
 Hafeez Mikail sebagai Hael Idris
 Maisara Sufia sebagai Hidayah
 Faez Malek sebagai Jerry
 Fiza Thomas sebagai Maya
 Kael sebagai Nik Safri
 Anne Abdullah sebagai Puan Suriati
 Nik Ramly sebagai Encik Nik Hisham
 Annie Mosha sebagai Balqis
 Ieda Moin sebagai Bibi
 Betty Banafe sebagai Sofia
 Sheila Mambo sebagai Mak Tok
 Harun Hashim sebagai Tok Abah
 Fahmy Reza sebagai Reza
 Lana Nordin sebagai Syasha
 Haeriyanto Hassan sebagai Ustaz
 Adeline Tsen sebagai Alicia
 Naim Shamshol sebagai Todak
 Maria Wati sebagai Bomoh
 Syed Nahar sebagai Ustaz

Runut bunyi 
 Fasa - Hazama ft. Tuju K-Clique 
 Biru Malam - Amir Masdi ft. Chubb-E
 Kau Yang Bertakhta - Sarah Suhairi
 Lara - Haqiem Rusli, Naim Daniel, Hael Husaini
 Damaikanlah - Ika Mustafa 
 Andaikan - Sarah Suhairi
 Hanya Dirimu - Siti Nurhaliza
 Sengsara - Khai Bahar
 Demi Kamu - Indah Ruhaila
 Hadir - Mirza
 Hanya Rindu - Siti Nurhaliza
 Tanpa Dendam Dihati - Siti Nurhaliza
 Kembalikan Indah - Siti Nurhaliza
 Cinta Tak Berganti - Siti Nurhaliza
 Layarlah Kembila - Dayang Nurfaizah

Rujukan 

Drama adaptasi novel di Malaysia
Drama Melayu 2022